कानपुर। मंगल ग्रह पर सालों से पानी की खोज कर रहे नासा समेत दुनिया की तमाम स्पेस एजेंसियों के लिए यह नई खबर किसी चमत्‍कार से कम नहीं है। यह एक लैंड मार्क डिस्कवरी मानी जा रही है कि वैज्ञानिकों ने सौर मंडल के लाल ग्रह पर बर्फ की एक बहुत बड़ी झील खोज निकाली है। न्‍यूयॉर्क टाइम्‍स की रिपोर्ट के मुताबिक वैज्ञानिकों ने मंगल ग्रह की जमीन में करीब डेढ़ किलोमीटर की गहराई पर 20 किलोमीटर लंबी बर्फ की झील खोजी है। यह जानकारी मंगल ग्रह का चक्कर लगा रहे रडार प्रोब से मिले डेटा से सामने आई है। इटैलियन स्‍पेस एजेंसी के मुताबिक मंगल पर मिली यह खारे पानी की झील धरती पर ग्रीनलैंड और अंटार्कटिका में मिली किसी भूमिगत झील जैसी ह‍ी है।